**Olaines novada domes saistošie noteikumi Nr. SN3/2023**  
  
Olainē 2023. gada 22. februārī

**Par Olaines novada pašvaldības aģentūras "Olaines sociālais dienests" maksas pakalpojumiem**

*Apstiprināti ar Olaines novada domes  
2023. gada 22. februāra sēdes lēmumu (2. prot., 8.2. p.)  
  
Izdoti saskaņā ar [Publisko aģentūru likuma](https://likumi.lv/ta/id/202272-publisko-agenturu-likums" \t "_blank)*[*17. panta*](https://likumi.lv/ta/id/202272-publisko-agenturu-likums#p17)*ceturto daļu un [Pašvaldību likuma](https://likumi.lv/ta/id/336956-pasvaldibu-likums" \t "_blank)  
Pārejas noteikumu 6. punktu*

1. Saistošie noteikumi nosaka Olaines novada pašvaldības aģentūras "Olaines sociālais dienests" sniegtos maksas pakalpojumus un to cenrādi (pielikums "Olaines novada pašvaldības aģentūras "Olaines sociālais dienests" maksas pakalpojumu cenrādis").

2. Maksas pakalpojumus, izņemot pielikuma 4. punktā minēto pakalpojumu, var saņemt persona, kuras deklarētā pamatdzīvesvieta ir Olaines novada pašvaldības administratīvā teritorija.

*(Olaines novada domes*[*29.12.2023.*](https://likumi.lv/ta/id/349065-grozijumi-olaines-novada-pasvaldibas-domes-2023-gada-22-februara-saistosajos-noteikumos-nr-sn3-2023-par-olaines-novada-pasvaldi...)*saistošo noteikumu Nr. SN28/2023 redakcijā)*

3. Maksas pakalpojumu saņemšanas un atvieglojumu piešķiršanas kārtība ir noteikta Olaines novada pašvaldības domes saistošajos noteikumos [par sociālajiem pakalpojumiem Olaines novadā](https://likumi.lv/ta/id/345617-par-socialajiem-pakalpojumiem-olaines-novada).

*(Olaines novada domes*[*29.12.2023.*](https://likumi.lv/ta/id/349065-grozijumi-olaines-novada-pasvaldibas-domes-2023-gada-22-februara-saistosajos-noteikumos-nr-sn3-2023-par-olaines-novada-pasvaldi...)*saistošo noteikumu Nr. SN28/2023 redakcijā)*

4. Samaksu par sniegtajiem maksas pakalpojumiem Olaines novada pašvaldības aģentūras "Olaines sociālais dienests" saņem skaidras naudas norēķinu veidā vai bezskaidras naudas norēķinu veidā ar kredītiestāžu starpniecību.

5. Par sniegtajiem maksas pakalpojumiem iegūtos līdzekļus Olaines novada pašvaldības aģentūras "Olaines sociālais dienests" var izmantot atbilstoši apstiprinātajām budžeta tāmēm citu ar saimnieciskās darbības nodrošināšanu saistītu izdevumu samaksai.

6. Olaines novada pašvaldības aģentūra "Olaines sociālais dienests" ir atbildīga par šo saistošo noteikumu izpildi.

7. Ar šo noteikumu spēkā stāšanos zaudē spēku Olaines novada domes 2015. gada 22. decembra saistošie noteikumi Nr. 15 "Par Olaines novada pašvaldības aģentūras "Olaines sociālais dienests" maksas pakalpojumiem".

Olaines novada domes priekšsēdētājs *A. Bergs*

Pielikums  
Olaines novada domes 2023. gada 22. februāra  
saistošajiem noteikumiem Nr. SN3/2023  
"Par Olaines novada pašvaldības aģentūras  
"Olaines sociālais dienests" maksas pakalpojumiem"

*(Pielikums Olaines novada domes*[*29.12.2023.*](https://likumi.lv/ta/id/349065-grozijumi-olaines-novada-pasvaldibas-domes-2023-gada-22-februara-saistosajos-noteikumos-nr-sn3-2023-par-olaines-novada-pasvaldi...)*saistošo noteikumu Nr. SN28/2023 redakcijā)*

**Olaines novada pašvaldības aģentūras "Olaines sociālais dienests" maksas pakalpojumu cenrādis**

|  |  |  |  |
| --- | --- | --- | --- |
| Nr.p.k. | Pakalpojuma veids | Mērvienība | Cena *euro* |
| 1. | **Uzturēšanās maksa** vienai Olaines novadā deklarētai personai Olaines novada pašvaldības aģentūras "Olaines sociālais dienests" **Sociālās aprūpes centrā** | 1 diennakts | 25,00 |
| 2. | **Aprūpe mājās** | 1 stunda | 6,55 |
| 3. | **Transporta maksa** personām, kuras veselības stāvokļa dēļ nevar lietot sabiedrisko transportu un ja brauciena mērķis ir veselības aprūpes, juridisko pakalpojumu saņemšana vai darbību veikšana valsts vai pašvaldības institūcijās | 1 km+ 1 stunda | 0,58+  7,95 |
| 4. | **Maksa par īslaicīgās uzturēšanās istabas lietošanu** personām, kurām ar Olaines novada pašvaldības aģentūras "Olaines sociālais dienests" lēmumu piešķirta vieta īslaicīgās uzturēšanās istabā | 1 diena laikā  no 18.00 līdz 9.00 | 1,50 |